Štátny inštitút odborného vzdelávania, Bellova 54/A, 837 63 Bratislava
Národný projekt: Rozvoj stredného odborného vzdelávania

Prioritná os 1: Reforma systému vzdelávania a odbornej prípravy
Opatrenie 1.1: Premena tradičnej školy na modernú
Moderné vzdelávanie pre vedomostnú spoločnosť / Projekt je spolufinancovaný zo zdrojov EÚ
Kód ITMS projektu: 26110130548, Cieľ: Konvergencia

Program kontinuálneho vzdelávania
Pneumatické systémy prakticky 

								Ing. Ivan Stankovský, CSc.
									Riaditeľ
								Štátny inštitút odborného vzdelávania  								Bellova 54/A, 837 63 Bratislava
Názov vzdelávacieho programu:
Pneumatické systémy prakticky 
Zdôvodnenie vzdelávacieho programu:
Základným podnetom k tvorbe vzdelávacieho programu (VP) je požiadavka učiteľov odborných elektrotechnických a strojárskych predmetov na kontinuálne vzdelávanie vo svojom odbore, nakoľko u poskytovateľov kontinuálneho vzdelávania momentálne prevažujú programy pre všeobecnovzdelávacie predmety a programy týkajúce sa informačných a komunikačných technológií (IKT) všeobecne. A aj dostupné programy v oblasti pneumatiky sa týkajú len základov pneumatického riadenia. Doteraz nebol pripravený vzdelávací program so zameraním na rozvoj takých zručností, ktoré by umožňovali absolventom využiť pneumatické systémy v automatických výrobných linkách riadených programovateľnými logickými automatmi a v robotických bunkách.
Opodstatnenosť vzdelávacieho programu je aj v dokumentoch:
-	Odporúčanie Európskeho parlamentu a rady o kľúčových kompetenciách pre celoživotné vzdelávanie ( 2006 )
-	Národný strategický referenčný rámec ( 2007 až 2013 )
Preto je predložený program zameraný na rozvoj odborných zručností, ktorých vhodné využívanie považujeme za celoživotné kompetencie a sú obsahom rozvoja edukačného procesu profesijného štandardu vo všetkých kariérových stupňoch.
Vychádzajúc z profesijných štandardov pedagogických zamestnancov ciele
i obsah VP sú navrhnuté tak, že dávajú účastníkom priestor na poznanie problematiky pneumatických systémov, s ktorými sa stretávame v praxi. Vo svojom obsahu sa vzdelávací program zameriava na poznanie metód a foriem podporujúcich rozvoj odborných kompetencií pre riadenie pneumatických systémov v automatických linkách a robotických pracoviskách. 
Druh kontinuálneho vzdelávania:
aktualizačné vzdelávanie
Forma kontinuálneho vzdelávania:
Prezenčná forma s praktickými cvičeniami

Hlavný cieľ:
	Rozširovať odborné a pedagogické vedomosti a zručnosti pedagogických zamestnancov v odbore pneumatika, mechanizácia, robotika a automatizácia a manipulácia s materiálom, využiteľné pri výkone pedagogickej činnosti, alebo odbornej činnosti. Prehlbovať a rozvíjať zručnosti z vytvárania zostáv a jej riadenia, regulácie a automatizácie vrátane programovanie. Cieľom je získanie kompetencie na výber vhodných komponentov a tvorbu výukových modelov a reálne použiteľných súčiastok. Praktické využitie poslúži pri projektovaní, vytváraní a konfigurácii modelov pneumatických systémov, pri ročníkových prácach študentov, SOČ a praktickej časti maturitných skúšok. Vzdelávací program ponúka rozšírenie znalostí a aktualizáciu poznatkov o vývojových trendoch pneumatických systémov
Špecifické ciele:
•	prehĺbiť poznatky v odbore pneumatických systémov a ich využitia v priemyselnej praxi
•	rozšíriť znalosti využitia pneumatických systémov a ich prepojenia s priemyselnými robotmi
•	oboznámiť sa s aktuálnymi a vyvíjanými systémami priemyselnej automatizácie
•	získať kompetenciu na výber vhodných zariadení a komponentov pri projektovaní a tvorbe modelov vhodných na účely vyučovania
•	rozšíriť možnosti na využitie tvorby sietí pre potreby vyučovania
•	získať znalosť a zručnosť na demonštráciu a ukážku tvorby systému a jeho činnosti

Obsah vzdelávacieho programu:
Téma	Forma	Rozsah	
Pneumatika, pneumatické mechanizmy	prezenčná	1	
•	definovanie pojmu pneumatický systém, pneumatický pohon, pneumatický mechanizmus
			
Fyzikálne jednotky, vzduch a jeho vlastnosti	prezenčná	1	
•	charakteristika vzduchu, vysvetlenie zloženia
•	vysvetlenie vzťahov medzi fyzikálnymi veličinami tlak, teplota a vlhkosť
•	vysvetlenie rýchlosti prúdenia a prietoku 			
Výroba, úprava a rozvod stlačeného vzduchu	prezenčná	1	
•	stláčanie, chladenie, čistenie  a sušenie vzduchu 			
Symboly pre kreslenie schém pneumatických mechanizmov	prezenčná	1	
•	symboly prípravy a úpravy vzduchu
•	symboly ventilov
•	symboly valcov			
Pneumatické valce, ventily – rozvádzače	prezenčná	4	
•	rozdelenie pneumatických valcov
•	jednočinné valce
•	dvojčinné valce
•	špeciálne valce
•	rozdelenie ventilov
•	riadenie ventilov
•	ventily 3/2
•	ventily 5/2
•	ventily 5/3
•	ventilové ostrovy			
Ďalšie príslušenstvo  pneumatických obvodov	prezenčná	1	
•	pneumatické rozvody
•	spojky, redukcie, odbočky
•	škrtiace a jednosmerné ventily			
Bezpečnosť pneumatických mechanizmov	prezenčná	1	
•	základné zásady práce s pneumatickými prvkami			
Praktická časť - Zapojenia pneumatických obvodov s mechanickým riadením	prezenčná	2	
•	priame riadenie jednočinných valcov ventilmi 3/2  tlačítko/pružina
•	priame riadenie dvojčinných valcov ventilmi 3/2  tlačítko/pružina
			
Praktická časť  - Zapojenia  pneumatických obvodov s pneumatickým riadením 	prezenčná	3	
•	nepriame riadenie jednočinných valcov ventilmi 3/2  tlačítko/pružina cez ventil 3/2 vzduch/vzduchová pružina
•	nepriame riadenie dvojčinných valcov ventilmi 3/2  tlačítko/pružina cez ventil 5/2 vzduch/vzduchová pružina
•	nepriame riadenie dvojčinných valcov ventilmi 3/2  tlačítko/pružina cez ventil 5/2 vzduch/vzduch
•	sekvenčné zapojenie valcov
			
Praktická časť  - Zapojenia  pneumatických obvodov s elektrickým riadením 	prezenčná	3	
•	nepriame riadenie jednočinných valcov tlačidlami  cez ventil 3/2 cievka/vzduchová pružina
•	nepriame riadenie dvojčinných valcov tlačidlami cez ventil 5/2 cievka/vzduchová pružina
•	nepriame riadenie dvojčinných valcov tlačidlami cez ventil 5/2 cievka/cievka
•	sekvenčné zapojenie valcov
			
Prezentácia pneumatických strojov riadených PLC	prezenčná	4	
•	zapojenie ventilových ostrovov na PLC
•	riešenie aplikácií manipulácie s materiálom pomocou pneumatických manipulátorov riadených PLC s prísavkami
•	riešenie aplikácií manipulácie s materiálom pomocou pneumatických manipulátorov riadených PLC s chápadlami
			
Prezentácia pneumatických strojov s priemyselným robotom 	prezenčná	3	
•	zapojenie ventilových ostrovov na V/V systém priemyselného robota
•	riešenie aplikácií manipulácie s materiálom pomocou pneumatických mechanizmov a podtlakových prísaviek 
			
Spolu		25 h	

Profil absolventa:
•	Absolvent vie prezentovať nové trendy vo vývoji  pneumatických prvkov a zapracovať ich do vyučovania
•	naučí sa správne vybrať hardware na jednotlivé použitia
•	dokáže nakonfigurovať zostavu, vyhľadávať chyby a odstraňovať konflikty medzi zariadeniami
•	vie predviesť a prezentovať činnosť správne fungujúceho modelu pneumatického systému
•	osvojí si špecifiká a pravidlá prepojenia systému s robotom
•	rozšíri si možnosti využitia tvorby funkčných modelov, pri ročníkových prácach študentov, SOČ a praktickej časti maturitných skúšok

Rozsah vzdelávacieho programu:
25 hodín, všetky prezenčne

Bližšie určená kategória, podkategória pedagogických zamestnancov alebo odborných zamestnancov; kariérový stupeň, kariérová pozícia:
Kategória: učiteľ, majster odbornej výchovy
Podkategória:	
učiteľ pre nižšie stredné odborné vzdelávanie, stredné odborné vzdelávanie a   úplné stredné odborné vzdelávanie 
Kariérový stupeň:
Samostatný pedagogický zamestnanec, pedagogický zamestnanec s prvou
atestáciou, pedagogický zamestnanec s druhou atestáciou 
Kariérová pozícia: nešpecifikovaná
Vyučovací predmet:
	predmety zamerané na strojársku techniku, elektrotechniku, energetiku, automatizáciu a mechatroniku
Podmienky pre zaradenie uchádzačov:
	Na kontinuálne vzdelávanie podľa § 35 ods. 4 písm. b) až e) zákona č.317/2009 z. z. možno prijať pedagogického zamestnanca alebo odborného zamestnanca až po absolvovaní šiestich mesiacov pedagogickej činnosti alebo odbornej činnosti. Na kontinuálne vzdelávanie bude zaradený pedagogický zamestnanec  v uvedenej kategórií a  podkategórií, ktorý spĺňa kvalifikačný predpoklad vzdelania na vyučovanie odborných elektrotechnických alebo strojárskych predmetov v súlade s vyhláškou MŠ SR č. 437/2009 Z. z. 
Riaditeľ školy alebo školského zariadenia na prihláške podľa odseku 1
potvrdzuje zaradenie pedagogického zamestnanca alebo odborného zamestnanca do kariérového stupňa, kariérovej pozície, kategórie alebo podkategórie. Riaditeľovi školy alebo školského zariadenia potvrdzuje prihlášku zriaďovateľ. 
Ak pedagogický zamestnanec a odborný zamestnanec nie je v pracovnom
pomere alebo riaditeľ školy alebo školského zariadenia nepotvrdí zaradenie pedagogického zamestnanca a odborného zamestnanca do príslušnej kategórie a podkategórie, oprávnenie na zaradenie pedagogického zamestnanca a odborného zamestnanca na kontinuálne vzdelávanie posúdi poskytovateľ na základe príslušných dokumentov, ktoré pedagogický zamestnanec a odborný zamestnanec predloží poskytovateľovi. 
Spôsob ukončovania a požiadavky na ukončovanie:
-	účasť aspoň 80% na vzdelávacom programe
-	prezentácia pred účastníkmi a lektorom 

Témy prezentácie: 
prezentácia vypracovaného postupu a ukážka vytvorenia a funkcie pneumatického systému 

Garant a personálne zabezpečenie:
Garant spĺňa kvalifikačný predpoklad v zmysle § 43 ods. 5 zákona č. 317/2009 Z. z. v znení neskorších predpisov – Ing. Július Arpáš, PhD, dlhoročný učiteľ odborných elektrotechnických a mechatronických predmetov predmetov s druhou atestáciou na SPŠSE v Nitre.
Lektori vzdelávacieho programu:
Lektori v centrách odborného vzdelávania so zodpovedajúcim zameraním, lektori v centrách ďalšieho vzdelávania univerzít vysokých škôl s praxou v príslušnom odbore, vysokoškolskí učitelia s praxou v príslušnom odbore a externí spolupracovníci – zamestnanci firiem s minimálne trojročnou praxou v odbore a lektorskou praxou.
Finančné, materiálne zabezpečenie:
Všetky náklady účastníka vzdelávania hradí vysielajúca organizácia, resp. účastník sám.
Materiálne, technické a informačné zabezpečenie:
Tabuľa, notebook a dataprojektor pre lektora, pneumatické stavebnice, modely pneumatických manipulátorov, riadiaci systém – PLC, priemyselný robot.
Učebné zdroje budú spracované garantom a lektormi vzdelávania.
Návrh počtu kreditov:
7 kreditov
	5 kreditov za absolvovanie aktualizačného vzdelávania
2 kredity za absolvovanie záverečnej prezentácie pred lektorom a účastníkmi vzdelávania